
KURZUSLEÍRÁS 

Ezen a kurzuson az etika, mint filozófiai diszciplína néhány fontos fogalmával, irányzatával, vitájával fogunk megismerkedni a teljesség igénye nélkül. A kurzus első felén a normatív etika három irányzatával fogunk megismerkedni: a „kötelességetikával”, a „következményetikával” és az „erényetikával”. A kurzus második felén a 20. századi kontinentális filozófia néhány nehezen kategorizálható etikáját fogjuk megvizsgálni: az egzisztencializmus és a reszponzív etika elméleteit.

Követelmények
Részvétel az órákon (3 hiányzás megengedett), félév végén szóbeli vizsga az előadások anyagából és a feladott olvasmányokból (ezek nagyrészt egybe fognak vágni). A szövegeket hozzáférhetővé fogom tenni pdf formátumban.

